
                                  .02.2011.a nr _____ 
Ilutulestiku  korraldamine
(05.03.2011 OÜ Tulekild teenused) 

1. Asjaolud ja menetluse käik

21.02.2011.a. esitas  OÜ Tulekild teenused, reg.nr. 11734449,  Narva Linnavalitsuse Linnavara- ja Majandusametile ilutulestiku korraldamise loa taotluse. OÜ Tulekild teenused soovib korraldada 05.03.2011.a,  ajavahemikul 17.00-19.00 ning kestusega 5 min. , Narvas aadressil Tallinna mnt 30B ilutulestiku. Tellijaks on AS Inforing. Ilutulestik korraldatakse seoses avaliku üritusega „Rahvapidu Maslenitsa“.
Ilutulestiku korraldajaks on OÜ Tulekild teenused, (reg.nr. 11734449, asukohaga Peetri 17, Tartu). Ettevõte omab pürotehniliste toote kasutamise registreeringut majandustegevuse registris (MTR Reg.nr LPK000007). OÜ Tulekild teenused pürotehniliste toote käitlemise korraldajaks on Tehnilise Järelevalve Ameti poolt 29.10.2009.a. väljastatud tegevusluba pürotehnilise toote käitlemiseks nr.PTK-06-10 alusel tegutsev Kaupo Mätas. Ilutulestiku korraldamise loa taotlus vastab Lõhkematerjaliseaduse § 60 lõike 2 nõuetele.
 

2. Õiguslikud alused

Vastavalt lõhkematerjaliseaduse § 59 lõikele 1 avalikel üritustel, asulastes või muudel tiheasustusega aladel ilutulestiku korraldamiseks klassi II pürotehnilise tootega peab olema ilutulestiku toimumiskoha järgse valla-või linnavalitsuse, tema poolt volitatud valla- või linnavalitsuse asutuse või valla- või linnavalitsuse struktuuriüksuse luba.
Lõhkematerjaliseaduse § 60 lõike 1 kohaselt ilutulestikku korraldada sooviv isik esitab ilutulestiku toimumiskoha järgse valla- või linnavalitsusele taotluse ilutulestiku korraldamise loa saamiseks. Valla- või linnavalitsus vaatab ilutulestiku korraldamise loa taotluse läbi ning teeb vastava otsuse taotluse saabumise päevast arvates viie tööpäeva jooksul.
3. Otsus

3.1. Lubada OÜ-l Tulekild teenused, (reg.nr. 11734449) 05.03.2011.a, ajavahemikul 17.00-19.00 ning kestusega 5 min, Narvas aadressil Tallinna mnt 30b ilutulestiku korraldamine. 

3.2. Ilutulestiku korraldamine peab vastama ilutulestiku projektile ning lõhkematerjaliseadusele.
4. Rakendussätted

4.1. Narva Linnavalitsuse Linnavara- ja Majandusametil teha korraldus taotlejale teatavaks. 

4.2. Korraldus jõustub teatavakstegemisest.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast alates.

